थिएटर में लोगों ने फेंके थे सिक्के; 11 दिनों के अंदर 47 फिल्मों के ऑफर मिले
Aashiqui Actor Rahul Roy Speaks About Overnight Stardom - महेश भट्ट की फिल्म 1990 में रिलीज फिल्म आशिकी को कौन भूल सकता है। इस फिल्म के बाद राहुल रॉय रातों-रात स्टार बन गए थे। राहुल ने एक रिसेंट इंटरव्यू में कहा कि इस फिल्म का क्रेज इस कदर था कि
महेश भट्ट की 1990 में रिलीज फिल्म आशिकी को कौन भूल सकता है। इस फिल्म के बाद राहुल रॉय रातों-रात स्टार बन गए थे। राहुल ने एक रिसेंट इंटरव्यू में कहा कि इस फिल्म का क्रेज इस कदर था कि लोग थिएटर की स्क्रीन पर सिक्के फेंक रहे थे।
राहुल के मुताबिक, आशिकी में काम करने के लिए उन्हें उस वक्त 30 हजार रुपए फीस के तौर पर मिले थे। राहुल ने बताया कि आशिकी में काम करने के 6 महीने बाद उन्हें एक साथ 47 फिल्मों के ऑफर मिले थे।
ऑडियंस का रिएक्शन देखने थिएटर गए थे राहुल
राहुल रॉय ने बॉलीवुड हंगामा से बात करते हुए कहा- फिल्म की रिलीज के बाद मैं मुकेश भट्ट और महेश भट्ट के साथ मुंबई के मेट्रो सिनेमा गया। थिएटर के बाहर लोग चीयर कर रहे थे। मेरे पास उस वक्त बॉडीगार्ड्स नहीं थे। थिएटर के अंदर मेरा सीन आने पर लोग स्क्रीन पर सिक्के फेंकने लगे थे। ऑडियंस का ये रिएक्शन देख कर मैं खुशी से झूम उठा।
11 दिनों के अंदर मिले थे 47 फिल्मों के ऑफर
राहुल ने आगे कहा- आशिकी को रिलीज हुए 6 महीने हो गए थे। मेरे पास एक भी फिल्म नहीं थी। लेकिन अगले 11 दिनों के अंदर मेरे पास 47 फिल्मों के ऑफर आए। महेश भट्ट ने आशिकी के जरिए मुझे बहुत बड़ा सम्मान दिया।
जब भी मुझे लगता है कि उन्हें इस सम्मान के बदले कुछ देना चाहिए, तो मैं उन्हें बुक वगैरह देता हूं। वो अक्सर मुझसे बुक के लिए कहते हैं।
आशिकी के बाद मन मुताबिक रोल नहीं मिल पाया
सिद्धार्थ कानन के साथ एक दूसरे इंटरव्यू में राहुल ने कहा कि उन्हें आशिकी के बाद कई अच्छे प्रोजेक्ट मिले। लेकिन उन्हें मन मुताबिक काम नहीं मिला। राहुल ने कहा- फिल्म मेकर्स मुझसे पहले कुछ और ही कहते थे, लेकिन जब फिल्म की शूटिंग स्टार्ट होती थी तो चीजें बदल जाती थीं। मैं जो चाहता था वो रोल मुझे नहीं मिल पाता था।
ब्लैक में बिके थे आशिकी टिकट 
राहुल ने एक बार द कपिल शर्मा शो में बताया कि आशिकी के लिए लोगों के अंदर इतना क्रेज था कि वे ब्लैक में 1500 रुपए तक के टिकट खरीद रहे थे। महज 11 दिनों में 47 फिल्में करने के बाद राहुल दुविधा में फंस गए थे।
उन्हें एक दिन में तीन-तीन फिल्मों की शूटिंग करनी पड़ती था। बाद में उनके लिए ऐसा करना मुश्किल हो गया। इसके बाद उन्होंने 21 प्रोड्यूसरों के पैसे वापस कर दिए।
बिग बॉस के विनर भी रह चुके हैं राहुल रॉय
राहुल रॉय बिग बॉस के पहले सीजन के विनर थे। आशिकी के अलावा उन्होंने जुनून, फिर तेरी कहानी याद आई, नसीब, ऐलान ​​और कैबरे जैसी फिल्मों में काम किया है।
राहुल के खराब दिनों में सलमान ने बढ़ाया मदद का हाथ
राहुल रॉय को 2020 में ब्रेन स्ट्रोक आया था। राहुल उस वक्त लद्दाख में शूटिंग कर रहे थे। उन्हें एयरलिफ्ट करके मुंबई के नानावती हॉस्पिटल में भर्ती कराया गया था। उनकी बहन प्रियंका रॉय के मुताबिक, हॉस्पिटल के खर्चे बहुत ज्यादा हो गए थे।
फरवरी 2020 का समय था। सलमान खान ने राहुल से संपर्क किया और मदद की पेशकश की। सलमान ने इसके बाद राहुल का हॉस्पिटल में जितना बकाया था, सब चुकता कर दिया।
खास बात ये रही कि उन्होंने इसकी चर्चा न तो मीडिया में की और न ही किसी के सामने। प्रियंका ने कहा कि सलमान के बारे में लोग कुछ भी कहें लेकिन वो शख्स किसी हीरे से कम नहीं है। पूरी खबर पढ़ें